Diari Oficial de la Generalitat Valenciana


Sumari del DOGV 6168, del 18-12-2009 (2009/14574)

ORDRE de 1 de desembre de 2009, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual als terrenys forestals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2009/12/01/(1)**

### Versions

 Text inicial: 19/12/2009 - Actualitat 

### Dades del document

Número de DOGV
:   6168

Data del DOGV
:   18-12-2009

Secció del DOGV
:   I. DISPOSICIONS GENERALS

Número del document
:   2009/14728


Data del document
:   01-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * legislació
    * muntanya protegida
    * biomassa
    * suport econòmic

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

ORDRE de 1 de desembre de 2009, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual als terrenys forestals de la Comunitat Valenciana.  
  
El Reglament (CE) No 1698/2005 del Consell, de 20 de setembre de 2005, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER) per al període 2007-2013, continua la labor en la política de desenvolupament rural realitzada pel Fons Europeu d'Orientació i Garantia Agrícola (FEOGA). D'aquesta manera, s'accentuen les inversions que amb directrius estratègiques busquen com a objectiu augmentar la competitivitat en els sectors de l'agricultura i silvicultura a través de diverses vies com ara la modernització d'explotacions, la concessió d'ajudes a jóvens, formació i informació, foment i inversió destinada a la producció d'energies renovables, repoblament de terres agrícoles i no agrícoles, utilització sostenible de les terres o protecció dels boscos. Tenint en compte la importància dels sistemes agroforestals, s'accentua el vessant ambiental de les actuacions a les zones rurals, peró sense oblidar, al seu torn, que la política de desenvolupament rural ha de tenir com a objectiu restablir i reforçar la competitivitat i contribuir així al manteniment i creació d'ocupació en aquestes zones.  
  
Mitjançant la Decisió de la Comissió, de 16 de juliol de 2008, s'aprova el Programa de desenvolupament rural de la Comunitat Valenciana, que inclou la mesura 226. Mitigació de la desertificació. Prevenció d'incendis forestals. Aquesta mesura inclou, entre altres, actuacions encaminades a promoure estructures forestals menys vulnerables als incendis, vinculant la gestió forestal amb les estratègies de lluita contra incendis. La valorització de l'activitat i, per tant, del producte forestal, seria un element fonamental. Així, la biomassa forestal residual pot ser aprofitada per a l'ús en indústries de fabricació de taulers, en humus forestals o substrats, i el seu ús energètic en tot tipus d'indústries valoritzadores, la qual cosa suposa, d'una banda, afavorir el manteniment de rendes en el medi rural i l'existència d'un teixit empresarial lligat al medi que pot ser molt important a l'hora de fixar la població rural.   
  
Per tant, la Conselleria de Medi Ambient, Aigua, Urbanisme i Habitatge, com a órgan gestor del Programa de desenvolupament rural de la Comunitat Valenciana, en 2008 va posar en marxa l'Ordre de 12 d'agost, per a fomentar la posada en valor de la biomassa forestal residual de la Comunitat Valenciana mitjançant la concessió de primes. Transcorregut un any, cal aprovar una nova ordre, que deroga l'Ordre de 12 d'agost, per tal de solucionar els problemes sorgits durant la tramitació.  
  
D'acord amb la Llei 38/2003, de 17 de novembre, general de subvencions, i en virtut de les facultats que em confereix l'article 28.e) de la Llei 5/1983, de 30 de desembre, del Consell, i l'article 47.3 del Text refós de la llei d'hisenda pública de la Generalitat Valenciana,  
  
ORDENE  
  
Article 1. Objecte i àmbit d'aplicació  
  
Aprovar les bases que regulen la concessió d'ajudes per a la posada en valor de la biomassa forestal residual a terrenys forestals de la Comunitat Valenciana.  
  
Article 2. Finançament de les ajudes  
  
1. Les ajudes regulades en aquesta ordre estaran finançades pel FEADER en un 53%, i la resta seran sufragades entre el Ministeri de Medi Ambient i Medi Rural i Marí i la Generalitat, en els percentatges que es determinen en el Programa de desenvolupament rural de la Comunitat Valenciana.  
  
2. Seran convocades, per a cada exercici, mitjançant resolució de la directora de l'Agència Valenciana de Foment i Garantia Agrària i seran publicades en el Diari Oficial de la Comunitat Valenciana les convocatóries per a cada any juntament amb l'import global màxim que financie les ajudes en funció de les disponibilitats pressupostàries anuals.  
  
3. Les ajudes establides en aquesta ordre, adreçades exclusivament a la posada en valor de la biomassa residual forestal, no falsegen ni amenacen falsejar la competència afavorint determinades empreses o produccions, i, per tant, no es troben dins del supósit recollit en l'apartat 1 de l'article 87 del Tractat constitutiu de la Comunitat Europea, a l'efecte previst en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques.  
  
Article 3. Bases  
  
La concessió de les ajudes es regiran per les bases que figuren en l'annex.   
  
DISPOSICIONS ADDICIONALS  
  
Primera  
  
Tots els actes dictats en els expedients de subvenció s'entenen condicionats al fet que en la corresponent resolució de concessió subsistisquen les mateixes circumstàncies de fet i de dret existents en el moment en què es van produir aquells actes.  
  
Segona  
  
Aquestes ajudes finançades per fons de la Unió Europea es regiran per la normativa comunitària en primer lloc, com també per les normes nacionals de desenvolupament i transposició.  
  
DISPOSICIÓ DEROGATÒRIA ÚNICA  
  
Es deroga l'Ordre de 12 d'agost de 2008, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual als terrenys forestals de la Comunitat Valenciana (DOCV núm. 5850, de data 16.09.2008).  
  
DISPOSICIONS FINALS  
  
Primera  
  
En tot el que no regula aquesta ordre caldrà ajustar-se al que disposa la Llei d'hisenda pública de la Generalitat Valenciana, el text refós de la qual va ser aprovat per Decret legislatiu de 26 de juny de 1991, i els preceptes bàsics de la Llei 38/2003, de 17 de novembre, general de subvencions.  
  
Segona  
  
Aquesta ordre entrarà en vigor a partir de l'endemà de la publicació en el Diari Oficial de la Comunitat Valenciana.  
  
València, 1 de desembre de 2009  
  
El conseller de Medi Ambient, Aigua, Urbanisme  
  
i Habitatge i vicepresident tercer del Consell,  
  
JUAN GABRIEL COTINO FERRER  
  
ANNEX   
  
Bases per a la concessió de primes destinades   
  
a la posada en valor de la biomassa residual forestal  
  
Primera. Objecte i àmbit d'actuació  
  
1. Serà objecte de les ajudes la retirada i posada en valor de la biomassa forestal residual procedent d'incendis, d'aprofitaments forestals i de treballs de millora de l'estructura forestal de les masses arbrades i silvicultura preventiva.   
  
Els treballs de retirada de la biomassa forestal residual inclouen l'arreplega, empacament o estellament i, si escau, apilament.  
  
En tots els casos anteriors s'han d'incloure aquests residus en els circuits habituals de valorització a través d'empreses que realitzen activitats de gestió dels residus de la silvicultura (codi LER 020107) i disposen de l'autorització de la Conselleria de Medi Ambient, Aigua, Urbanisme i Habitatge.  
  
2. El període de vigència del règim de primes establit en aquesta ordre és de quatre anys, exercicis pressupostaris 2010 al 2013.  
  
3. L'àmbit d'actuació de les ajudes regulades per aquesta ordre seran els terrenys forestals de la Comunitat Valenciana no gestionats per la Conselleria de Medi Ambient, Aigua, Urbanisme i Habitatge, com també aquells altres terrenys forestals de titularitat municipal gestionats per la Conselleria.  
  
Segona. Requisits dels beneficiaris  
  
1. Poden ser beneficiaris de les primes les persones físiques o jurídiques titulars de drets de propietat, d'ús i gaudi legalment reconeguts, de terrenys de titularitat pública o privada inclosos en l'àmbit d'actuació d'aquesta ordre.  
  
En el cas de terrenys forestals de titularitat municipal gestionats per la Conselleria de Medi Ambient, Aigua, Urbanisme i Habitatge, únicament poden ser beneficiaris els adjudicataris d'aprofitaments forestals.  
  
2. Les persones físiques o jurídiques titulars de terrenys de titularitat privada poden autoritzar les entitats locals o entitats sense ànim de lucre per a la utilització dels seus terrenys per a les actuacions previstes en aquesta ordre.  
  
Així mateix, poden ser beneficiaris les persones físiques donades d'alta com a autónomes i les persones jurídiques que realitzen l'activitat forestal per a la qual s'atorga l'ajuda (activitat principal forestal).  
  
3. No poden obtenir la condició de beneficiaris de les ajudes regulades en aquesta ordre les persones o entitats en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.  
  
Tercera. Obligacions dels beneficiaris  
  
1. Els beneficiaris de les primes han de:  
  
a) Complir l'objectiu, realitzar l'activitat o adoptar el comportament que fonamenta la concessió de la subvenció.  
  
b) Mantenir actualitzat un quadern, el model del qual s'adjunta en l'annex, on queden reflectides totes les operacions i pràctiques que es realitzen, i que ha d'estar sempre a la disposició dels órgans de gestió i inspecció.   
  
c) Sotmetre's a les actuacions de comprovació que ha d'efectuar l'órgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació els siga requerida en l'exercici d'aquestes actuacions.   
  
d) Sotmetre's als controls establits en el Reglament (CE) 1975/2006 de la Comissió i, així mateix, s'han de mantenir a la disposició de la Comissió els justificants de despeses i d'ingressos de l'operació cofinançada pel FEADER durant almenys els 3 anys següents a aquell en què l'organisme pagador realitze el pagament final.  
  
e) Acreditar amb anterioritat al fet que es dicte la proposta de resolució de concessió que es troba al corrent en el compliment de les seues obligacions tributàries i amb la Seguretat Social.  
  
f) Realitzar els treballs objecte d'aquesta ajuda en el període comprés entre la publicació en el Diari Oficial de la Comunitat Valenciana de   
  
\* \* \* \* \*  
  
la resolució aprovatória i el dia 15 de novembre de l'any per al qual es va sol·licitar l'ajuda.  
  
g) Els beneficiaris han de disposar de tots els requisits administratius necessaris per a la realització d'aprofitaments, tractaments silvícoles o silvicultura preventiva indicats en la clàusula cinquena.  
  
No obstant aixó, el sol·licitant pot iniciar els treballs inclosos en l'expedient d'ajudes a partir de l'1 de gener de l'any en què es resolga l'esmentat expedient i amb anterioritat a la resolució d'aquestes.  
  
En aquest cas, serà preceptiu l'informe del personal tècnic de la Conselleria de Medi Ambient, Aigua, Urbanisme i Habitatge, en el qual s'acredite la data d'inici dels treballs; per tant, l'interessat ha de comunicar la data d'inici dels esmentats treballs amb una antelació mínima de 15 dies mitjançant un escrit adreçat al director territorial de la Conselleria de Medi Ambient, Aigua, Urbanisme i Habitatge, per tal que s'emeta el corresponent informe.  
  
La iniciació dels treballs amb anterioritat a la resolució de les ajudes no generarà en cap cas compromís ni prioritat per a la concessió d'aquestes. Amb caràcter excepcional i per causa degudament justificada es pot concedir prórroga en el termini d'execució, per a aixó cal que aquesta siga sol·licitada mitjançant un escrit adreçat al director territorial de la Conselleria de Medi Ambient, Aigua, Urbanisme i Habitatge amb una antelació mínima de 15 dies sobre la data de finalització del període d'execució.  
  
h) Comunicar a l'órgan concedent, en qualsevol moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
i) Reintegrar els fons percebuts quan siga procedent, d'acord amb el que estableixen els articles 36, 37 i 40 de la Llei 38/2003, de 17 de novembre, general de subvencions.  
  
j) Complir en tot moment la normativa ambiental i territorial corresponent a cada tipus d'obra i àmbit territorial. Es tindrà especial atenció a la corresponent a espais naturals protegits i a incendis forestals.  
  
k) Les altres previstes en l'article 14 de la Llei 38/2003, de 17 de novembre, general de subvencions.  
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
  
Quarta. Activitats objecte de les ajudes  
  
Retirada de biomassa forestal residual i la incorporació d'aquesta al circuit de valorització.  
  
Cinquena. Quantia de les ajudes  
  
En cap cas serà subvencionable la tala de fusta amb aprofitament comercial.  
  
Sisena. Sol·licituds i documentació  
  
1. Totes les sol·licituds han d'anar adreçades a la Conselleria de Medi Ambient, Aigua, Urbanisme i Habitatge.  
  
Totes les actuacions objecte d'ajudes proposades pel sol·licitant, en una o diverses propietats, s'han d'agrupar en una única sol·licitud. Així mateix, no s'admetrà a tràmit més d'una sol·licitud d'ajuda sobre una mateixa propietat.  
  
2. Els interessats han de sol·licitar les ajudes que s'hi regulen mitjançant els formularis recollits en l'annex de l'ordre, en els quals ha de figurar:  
  
a) Documentació acreditativa de la identificació del sol·licitant  
  
Persones físiques:  
  
- Fotocópia compulsada del document nacional d'identitat (DNI/NIF) o passaport en vigor.   
  
- Fotocópia compulsada de la targeta de resident per als estrangers.  
  
Persones jurídiques o agrupació de persones físiques:  
  
- Cópia compulsada del CIF  
  
- Cópia compulsada dels estatuts de l'entitat o escriptura de constitució o qualsevol altre document admissible en dret que ho acredite, i cópia dels poders que n'acrediten la representació.  
  
- Certificat de l'acta on conste l'acord de sol·licitar les ajudes i nomenament del representant de l'entitat per a efectuar-ne la gestió.  
  
- En el cas de les entitats locals, certificat de l'acord adoptat per l'órgan competent de l'entitat local.  
  
b) Acreditació de complir els requisits per a ser beneficiari  
  
- Si escau, documents acreditatius de la titularitat de drets de propietat, d'ús i gaudi, mitjançant escriptura pública registrada, certificat registral o mitjançant qualsevol forma vàlida en dret.   
  
- Si escau, a més, l'autorització del propietari de titularitat privada a l'entitat local o entitat sense ànim de lucre, i a persones físiques donades d'alta com a autónoms o persones jurídiques que realitzen l'activitat forestal per a la qual s'atorga l'ajuda, indicant les parcel·les on s'han d'executar els treballs i l'objecte de la subvenció, acompanyada de declaració jurada de la part representada de no haver sol·licitat la mateixa ajuda.  
  
- Si escau, les persones físiques donades d'alta com a autónoms o persones jurídiques que realitzen l'activitat forestal per a la qual s'atorga l'ajuda, document que acredite l'activitat principal forestal.  
  
c) Dades de totes les parcel·les que es pretenen incloure en la sol·licitud, amb indicació de les referències cadastrals alfanumèriques amb la superfície de les parcel·les, incloent coordenades UTM. Plànol cadastral de les parcel·les afectades.  
  
d) Annex del càlcul estimatiu de les tones de restes de biomassa forestal residual per unitat de superfície i total, períodes i termini per a la realització dels treballs, incloent el circuit de valorització que s'emprarà, amb indicació de la procedència (restes no fusteres procedents de tales, d'incendis o de treballs silvícoles o de silvicultura preventiva de les masses forestals). En el cas que la biomassa forestal procedisca de la millora de l'estructura forestal o de treballs de silvicultura preventiva, s'ha d'incloure una memória amb la descripció dels tractaments realitzats.  
  
Tant en l'annex com, si escau, en la memória, han d'estar degudament justificades i firmades per un professional amb titulació forestal universitària.  
  
e) Imprés de manteniment de tercers per a pagaments de la Generalitat Valenciana degudament emplenat segons Ordre de 31 d'agost de 2007, de la Conselleria d'Economia, Hisenda i Ocupació (DOCV núm. 5596, d'11.09.07).  
  
f) Documentació acreditativa del fet que el sol·licitant es troba al corrent o exempt de les seues obligacions tributàries i amb la Seguretat Social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions, i d'acord amb la Resolució de 25 de juny de 1996, del conseller d'Economia i Hisenda, per la qual es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia, Hisenda i Ocupació.  
  
La presentació de la sol·licitud de subvenció comporta l'autorització del sol·licitant perquè la Conselleria de Medi Ambient, Aigua, Urbanisme i Habitatge i l'Agència Valenciana de Foment i Garantia Agrària obtinga de forma directa l'acreditació d'aquestes circumstàncies a través de certificats telemàtics. En el cas que el sol·licitant denegue expressament el consentiment, aleshores ha d'aportar el certificat en els termes que preveu el paràgraf anterior.  
  
g) Declaració responsable acreditativa de no estar incurs en les prohibicions per a obtenir la condició de beneficiari establides en l'article 13, apartat 2, de la Llei 38/2003, de 17 de novembre, general de subvencions.  
  
h) Declaració del fet que totes les dades són certes i que el titular coneix les condicions establides per la normativa per a la concessió de les ajudes.  
  
i) Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la qual se sol·licita la subvenció.  
  
j) Declaració del fet que el titular adquireix els compromisos que s'adquireixen en aquesta ordre.  
  
k) Declaració del fet que prestarà col·laboració per a facilitar els controls i l'assessorament tècnic corresponent, com també que reintegrarà les quantitats cobrades indegudament, incrementades, si s'escau, amb l'interés legal corresponent.  
  
2. Les sol·licituds s'han d'emplenar en tots els apartats i han d'anar firmades pel titular de la parcel·la o parcel·les o per la persona degudament autoritzada per ell. En tot cas, quan el sol·licitant actue a través de representant, aquest ha d'acreditar fefaentment aquesta condició com també les seues dades personals.   
  
3. Quan els documents exigits ja consten en la Conselleria de Medi Ambient, Aigua, Urbanisme i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que aquests documents estiguen vigents i no hagen transcorregut més de cinc anys des de la finalització del procediment a què corresponguen, i s'ha d'indicar expressament en la sol·licitud -apartat d'observacions- la data, número d'expedient i órgan on van ser presentats.  
  
4. Quan la sol·licitud no reunisca els requisits establits en aquesta ordre o no s'acompanye la documentació que d'acord amb aquesta siga exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà a l'interessat perquè en un termini de 10 dies esmene la falta o acompanye la documentació necessària, amb indicació que, si no ho fa així, se'l considerarà desistit de la sol·licitud, després de la resolució prèvia que ha de ser dictada en els termes previstos en l'article 42 de l'esmentada llei per l'órgan que tinga atribuïda l'ordenació i instrucció del procediment, segons les bases reguladores.  
  
5. Així mateix, es pot requerir del sol·licitant qualssevol altres dades, documents i informes complementaris que siguen necessaris per a la resolució de l'expedient, com també l'acreditació dels requisits a què fa referència la documentació administrativa.  
  
Setena. Subvencionalitat de les despeses  
  
Segons el que estableix l'article 71 del Reglament 1698/2005, les operacions cofinançades no han de concloure abans de la data d'inici de la subvencionalitat, i només podran beneficiar-se de la contribució FEADER a condició que l'organisme pagador abone l'ajuda corresponent entre l'1 de gener de 2007 i el 31 de desembre del 2015.  
  
Huitena. Lloc i termini de presentació de la sol·licitud d'ajudes  
  
1. Els sol·licitants han de presentar la instància i la documentació corresponent, segons el que disposa la base sisena, adreçada a la Conselleria de Medi Ambient, Aigua, Urbanisme i Habitatge, en qualsevol dels serveis territorials de la Conselleria de Medi Ambient, Aigua, Urbanisme i Habitatge, o en qualsevol altra de les formes previstes en l'article 38.4 de la Llei 30/1992 de règim jurídic de les administracions públiques i del procediment administratiu comú. En el cas d'entitats locals interessades, la instància ha d'estar subscrita per l'órgan competent en l'àmbit local.  
  
2. En el cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 3 de desembre, pel qual s'aprova el Reglament pel qual es regula la prestació dels serveis postals, en desplegament del que estableix la Llei 24/1998, de 13.7.1998 (NEC 6564/1736), del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Medi Ambient, Aigua, Urbanisme i Habitatge siga datat i segellat per l'oficina de correus corresponent; s'entén com a data vàlida de presentació la que aparega com a data de presentació de la sol·licitud a l'oficina de correus corresponent.  
  
3. El termini de presentació d'instàncies serà amb caràcter general d'un mes comptador des de l'endemà al de la publicació de la convocatória anual en el DOCV.  
  
Novena. Ordenació i instrucció del procediment  
  
Els órgans encarregats de l'ordenació i instrucció del procediment són les seccions forestals de les direccions territorials de la Conselleria de Medi Ambient, Aigua, Urbanisme i Habitatge corresponents a la província de la Comunitat Valenciana on estiguen localitzades les parcel·les, les quals, d'ofici, acordaran totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
  
Deu. Valoració i proposta de resolució  
  
1. La concessió de les ajudes es realitzarà mitjançant el procediment de concurrència competitiva a què fa referència l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 5.  
  
2. Amb caràcter previ a la valoració dels expedients, un tècnic forestal de la Conselleria de Medi Ambient, Aigua, Urbanisme i Habitatge emetrà informe de viabilitat dels treballs per a l'execució dels quals se sol·licita l'ajuda.  
  
3. La valoració de les sol·licituds presentades serà realitzada per una comissió de valoració composta pel cap de l'Àrea de Recursos Forestals i Conservació Ambiental, el qual actuarà de president; un representant de cada una de les direccions territorials de la Conselleria de Medi Ambient, Aigua, Urbanisme i Habitatge; un representant del Servei de Prevenció d'Incendis i Sanitat Forestal; un representant del Servei de Gestió Forestal, i un representant de la Secretaria General Administrativa de la Conselleria de Medi Ambient, Aigua, Urbanisme i Habitatge, que tenint en compte els criteris i requisits establits i d'acord amb la disponibilitat pressupostària, estendrà acta i formularà la proposta de resolució a l'órgan concedent.   
  
4. De forma prèvia, els treballs per a l'execució dels quals se sol·licita l'ajuda que tinguen informe de viabilitat negatiu, una vegada ratificat aquest per la comissió avaluadora, quedaran rebutjats i no seran valorats.  
  
5. Es tindran en compte els següents criteris de valoració, i d'acord amb la baremació següent:  
  
- Parcel·les incloses en terrenys afectats per incendis forestals o control de plagues forestals durant l'any anterior o l'any per al qual se sol·licita la prima: 4 punts.  
  
- Parcel·les incloses en terrenys forestals en què s'han realitzat aprofitaments forestals l'any anterior o l'any per al qual se sol·licita la prima: 3 punts.  
  
- Parcel·les incloses en terrenys forestals amb Pla tècnic de gestió forestal: 2 punts.  
  
- Parcel·les incloses en Xarxa Natura 2000: 1 punt.  
  
6. Quan la suma de les ajudes sol·licitades supere l'import global màxim disponible per a la subvenció, l'órgan competent per a resoldre podrà prorratejar entre els beneficiaris de la subvenció que hagen superat un llindar mínim en la valoració.   
  
En el cas que l'import total de les sol·licituds estimades siga inferior al crèdit pressupostari disponible en l'exercici, la comissió pot proposar l'increment d'aquell respectant el límit de la consignació pressupostària.  
  
Onze. Resolució  
  
1. Correspon a la directora general de Gestió del Medi Natural resoldre la concessió de les subvencions convocades, segons l'Acord de 8 de setembre de 2009, pel qual es delega per a les funcions d'autorització del pagament de fons FEADER l'organisme pagador i els distints organismes administratius de la Conselleria d'Agricultura, Pesca i Alimentació, com també de la Conselleria de Medi Ambient, Aigua, Urbanisme i Habitatge (DOCV núm. 6121, de 13 d'octubre de 2009).  
  
2. En la resolució de la concessió s'ha d'indicar expressament que les primes estan subvencionades pel FEADER en virtut del Programa de desenvolupament rural de la Comunitat Valenciana 2007-2013.  
  
3. La resolució, que serà motivada i tindrà l'efecte i el contingut previst en l'article 25 de la Llei 38/2003, de 17 de novembre, general de subvencions, serà publicada en el Diari Oficial de la Comunitat Valenciana, d'acord amb el que estableix l'article 59.6.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
4. El termini màxim per a resoldre les sol·licituds d'ajuda serà de sis mesos comptadors des de la data de finalització del termini de presentació de sol·licituds. Transcorregut aquest termini sense que s'haja notificat resolució expressa, els interessats poden entendre desestimades les seues sol·licituds per silenci administratiu, en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, com també en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
  
5. Els beneficiaris de les subvencions poden renunciar expressament a aquestes en el termini d'un mes a partir de l'endemà de la notificació de la resolució de la concessió.  
  
Dotze. Publicitat de les ajudes  
  
En virtut de l'article 44 bis del Reglament (CE) núm. 1290/2005, del Consell, de 21 de juny, sobre finançament de la política agrícola comuna, s'ha de garantir la publicació anual a posteriori dels beneficiaris del FEADER com també de l'import total del finançament públic per beneficiari. Aquesta publicació s'ha d'efectuar amb el contingut, la forma i la data previstos en el Reglament (CE) núm. 259/2008 de la Comissió, de 18 de març, pel qual s'estableixen disposicions d'aplicació de l'esmentat Reglament (CE) núm. 1290/2005 pel que fa a la publicació d'informació sobre els beneficiaris de fons procedents del FEAGA i del FEADER.  
  
Tretze. Recursos  
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'órgan delegatori, les quals esgoten la via administrativa. Contra aquestes resolucions es pot interposar recurs contenciós administratiu en el termini de dos mesos comptadors des de l'endemà de la notificació, davant dels jutjats contenciosos administratius, de conformitat amb el que preveuen els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
2. Tot aixó sense perjudici de la interposició del recurs potestatiu de reposició davant del director de l'Agència Valenciana de Foment i Garantia Agrària, en el termini d'un mes comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
Catorze. Règim de compatibilitat  
  
L'import de les ajudes regulades en aquesta ordre en cap cas podrà ser de tal quantia que aïlladament o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha de desenvolupar el beneficiari.  
  
Quinze. Pagament de les primes concedides al beneficiari  
  
1. Per al cobrament de la prima el beneficiari ha de presentar, abans de l'15 de novembre de cada any, una sol·licitud de pagament adreçada a les direccions territorials de la Conselleria de Medi Ambient, Aigua, Urbanisme i Habitatge, segons el model d'instància que s'adjunta en aquesta ordre.   
  
S'ha d'aportar, juntament amb la sol·licitud de cobrament, el quadern de control amb les zones d'actuació, el qual ha d'incloure la següent informació per separat per a cada parcel·la o agrupació d'aquestes, sempre que estiguen en un mateix terme municipal:  
  
- Dades administratives de les parcel·les: polígon i parcel·la cadastral, propietat, superfície de les parcel·les o d'agrupacions d'aquestes.  
  
- Dades de la massa: espècie, volum de fusta, tones de residus.  
  
Així mateix, ha de presentar la guia de trànsit emplenada com cal on figure el beneficiari, la procedència del residu, la quantitat de residu efectivament gestionat, la data d'entrada a l'empresa, juntament amb el tiquet de pesada de bàscula, i el certificat on consten les quantitats efectives gestionades, firmat pel director tècnic de la instal·lació. El valor del tiquet de pesada serà l'usat per a calcular la prima. En el cas que siga superior a la quantitat sol·licitada pel beneficiari, serà aquesta última la que es tinga en compte per a calcular la prima.   
  
2. Els treballs de retirada de la biomassa forestal residual han de realitzar-se en la totalitat de la parcel·la objecte d'aprofitament previ.  
  
3. Les persones físiques o jurídiques no exonerades del compliment del que estableix l'Ordre de 30 de maig de 1996, de la Conselleria d'Economia i Hisenda, han d'adjuntar juntament amb la sol·licitud de cobrament anual, i en el cas de no haver autoritzat la Conselleria de Medi Ambient, Aigua, Urbanisme i Habitatge i l'Agència Valenciana de Foment i Garantia Agrària per a la seua obtenció mitjançant sistemes telemàtics, el certificat vigent d'estar al corrent de les seues obligacions tributàries i amb la Seguretat Social, en el cas que el que van presentar amb la sol·licitud de l'ajuda no estiga en vigor, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.   
  
Setze. Règim de control  
  
1. Els beneficiaris d'ajudes cofinançades pel FEADER i, per tant, incloses en el Programa de desenvolupament rural (PDR) seran sotmesos a tots els controls establits en el Reglament (CE) 1975/2006 de la Comissió, de 7 de desembre, pel qual s'estableixen disposicions d'aplicació del Reglament (CE) número 1968/2005 del Consell, pel que fa a l'aplicació de procediments de control i les condicions en relació amb les mesures de desenvolupament rural.  
  
2. La Conselleria de Medi Ambient, Aigua, Urbanisme i Habitatge realitzarà controls administratius del 100% de les primes concedides. Els controls administratius consistiran en la comprovació de les dades consignades en la sol·licitud de la prima, com també l'adequació d'aquestes amb les dades que consten en l'administració pública.  
  
3. A més del control administratiu, es realitzarà un control sobre el terreny d'una mostra que represente almenys el 5% del pressupost anual concedit. En el control sobre el terreny es comprovarà el compliment dels compromisos a les parcel·les sol·licitades, com també la superfície de les esmentades parcel·les. La Direcció General de Gestió del Medi Natural durà a terme el control sobre el terreny. Els titulars han de facilitar a l'administració el corresponent quadern actualitzat en el qual han d'estar reflectides totes les operacions i pràctiques realitzades, com també tots els requisits i proves que es consideren necessaris per a comprovar la subvencionalitat de les parcel·les.  
  
4. Quan es comprove que la quantitat de biomassa determinada en els controls és superior a la declarada en la sol·licitud de prima, serà aquesta última la que es tinga en compte per al càlcul de l'import de la prima.   
  
Dèsset. Pèrdua o minoració de l'ajuda   
  
1. Tota alteració de les condicions tingudes en compte per a la concessió de les primes i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, amb l'incompliment del que estableix la base catorze, pot donar lloc a la modificació de la resolució de concessió i, si és procedent, a la pèrdua del dret al cobrament total o parcial de la subvenció.   
  
2. Igualment, l'incompliment per part del beneficiari dels requisits i les condicions que van donar lloc a l'atorgament de la prima, la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.   
  
3. Es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.   
  
4. La resolució corresponent serà dictada per la directora general de Gestió del Medi Natural, per delegació del director de l'Agència Valenciana de Foment i Garantia Agrària.   
  
Díhuit. Del reintegrament de les ajudes   
  
Per al reintegrament de les ajudes seran d'aplicació les normes recollides en els articles 36 i 37 de la Llei 38/02033, de 17 de novembre, general de subvencions.   
  
En les ajudes finançades per FEADER, en els casos d'irregularitats i de recuperació de sumes pagades indegudament, serà d'aplicació el que disposa el Reglament 1848/06 relatiu a les irregularitats i a la recuperació de les sumes pagades indegudament en el marc de la política agrícola comuna.  
  
Dènou. Règim d'infraccions i sancions  
  
Seran d'aplicació les normes recollides en els articles 36 i següents de la Llei 38/2003, de 17 de novembre, general de subvencions, i la resta de normes concordants.   
  
Vint. Compatibilitat de les ajudes  
  
Les ajudes previstes en el règim d'ajudes es corresponen amb les establides per l'article 48 del Reglament (CE) número 1698/2005.  
  
Segons s'estableix en l'article 88 de l'esmentat reglament, els articles 87, 88 i 89 del Tractat relatius a les ajudes atorgades pels estats, no seran aplicables a les contribucions financeres dels estats membres com a contrapartida per l'ajuda comunitària per al desenvolupament rural prevista en l'article 36 del Tractat.  
  
Tenint en compte que el Programa de desenvolupament rural de la Comunitat Valenciana 2007-2013 ha sigut aprovat per Decisió de la Comissió de data 16 de juliol de 2008, aixó implica l'aprovació de les mesures d'ajuda contingudes en aquest, entre les quals es troba el projecte d'ordre d'ajudes esmentat, ja que es tracta d'ajudes a la recuperació del potencial forestal i implantació de mesures preventives.


Còpia Permalink ELI